สวัสดีค่ะ ยายอายุ 78 มีอาการอ่อนเพลีย ไม่อยากอาหาร แต่ให้ทานก็ยังคงทานได้ นั่งแล้วตัวโอนเอนทรงตัวไม่ได้ ไม่ค่อยมีแรง มีอาการหลงเพ้อบ้างแต่โดยรวมยังคุยรู้เรื่อง อยากนอนทั้งวันโดยเฉพาะหลังทานยาแก้ขากระตุก ไม่มีอาการเวียนหัวหรือปวดหัว ไม่ตัวร้อน ยังยกแขนได้ หยิบของได้ ปัสสาวะ อุจจาระได้ มีอาการแบบนี้มาประมานเกือบๆ 3 วัน ค่ะ โรคประจำตัวมีค่าไตสูง ต้องฉีดฮอร์โมนกระตุ้นสร้างเม็ดเลือด ความดันสูง ไขมันสูง ทานยาแก้ขากระตุก prenapril เช้า+เย็นค่ะ เคยผ่าตัดกระสันหลังทับเส้นแล้วเดินไม่ได้ค่ะ วันนี้วัดความดันที่บ้านได้ 104/57 ค่ะ อาการนี้เป็นการอ่อนเพลียธรรมดา หรือมีอันตรายไหมคะ เนื่องจากยายไม่ยอมให้พาไปหาค่ะ
สวัสดีครับ เท่าที่เล่ามา ยายมีความดันค่อนต่ำ และอาจมีภาวะขาดแร่ธาตุบางตัวได้ ทำให้ไม่ค่อยมีแรง เนื่องจากรับประทานได้น้อยครับ อีกทั้งอาการนั่งทรงตัวไม่ได้ ทั้งๆที่เคยทำได้ อาจบ่งบอกถึงภาวะทางระบบประสาทเกี่ยวกับการทรงตัว หรือ เกิดจากความดันโลหิตที่ต่ำเกินไป เวลาชันตัวขึ้นครับหากยังมีอาการเหล่านี้นานๆ ก็ควรพายายไปพบแพทย์เพื่อตรวจเพิ่มเติมครับ โดยอาจให้ญาติผู้ใหญ่ท่านอื่นช่วยพูดเกลี้ยกล่อมก็ได้ครับ เพื่อประโยชน์ของยายเอง เพราะในผู้ป่วยโรคไตนั้นมีภาวะแทรกซ้อนได้ง่าย จึงควรให้ความสำคัญเป็นพิเศษครับ